《独钓南湖》
宋代·刘敞

澄澄春波深，中有鲂与鲤。无人收潜隐，好生得吾子。

投竿坐孤石，尽日倦未起。既失常若惊，有逢忽然喜。

子心岂残物，子道岂娱己。人谁辨子意，我请尽其理。

垂钓须得鲜，治国须得贤。所以不惮勤，岂在虾鱼间。

君子爱其君，讽谕以为先。詹何臧丈人，古事皆已然。

谁将子之术，更诵吾君前。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。